62016TJ0554_INF
Απόφαση του Γενικού Δικαστηρίου (πρώτο τμήμα) της 30ής Ιουνίου 2021 –BZ κατά EKT
(Υπόθεση T-554/16)
«Υπαλληλική υπόθεση – Προσωπικό της ΕΚΤ – Αίτηση αναγνωρίσεως επαγγελματικής ασθένειας – Άρθρα 6.3.11 έως 6.3.13 των κανόνων που εφαρμόζονται στο προσωπικό της ΕΚΤ – Παρατυπία της διαδικασίας – Έλλειψη εκθέσεως έρευνας – Εξωσυμβατική ευθύνη»
1.
Υπαλληλικές προσφυγές – Υπάλληλοι της Ευρωπαϊκής Κεντρικής Τράπεζας – Βλαπτική πράξη – Έννοια – Απόφαση περί περατώσεως διαδικασίας αναγνωρίσεως της επαγγελματικής αιτίας ασθενείας λόγω απουσίας του οικείου μέλους του προσωπικού από την ιατρική εξέταση – Εμπίπτει
(Κανόνες για θέματα προσωπικού της Ευρωπαϊκής Κεντρικής Τράπεζας, άρθρο 6.13.12, στοιχείο βʹ)
(βλ. σκέψη 68)
2.
Υπάλληλοι – Υπάλληλοι της Ευρωπαϊκής Κεντρικής Τράπεζας – Κοινωνική ασφάλιση – Ασφάλιση κατά ατυχημάτων και επαγγελματικών νόσων – Προσδιορισμός της επαγγελματικής αιτίας της ασθένειας – Διαδικασία – Κατ’ αναλογίαν εφαρμογή της νομολογίας που διαμορφώθηκε στο πλαίσιο του Κανονισμού Υπηρεσιακής Καταστάσεως των υπαλλήλων
(Κανονισμός Υπηρεσιακής Καταστάσεως των υπαλλήλων, άρθρο 73· Ρυθμίσεις σχετικά με την ασφάλιση κατά των κινδύνων ατυχήματος και επαγγελματικής ασθένειας, άρθρα 16 §§ 1 και 2, 17, 18 και 21· Κανόνες για θέματα προσωπικού της Ευρωπαϊκής Κεντρικής Τράπεζας, άρθρα 6.3.11 έως 6.3.15)
(βλ. σκέψεις 70-73)
3.
Υπάλληλοι – Υπάλληλοι της Ευρωπαϊκής Κεντρικής Τράπεζας – Κοινωνική ασφάλιση – Ασφάλιση κατά ατυχημάτων και επαγγελματικών νόσων – Προσδιορισμός της επαγγελματικής αιτίας της ασθένειας – Διαδικασία – Διαδικασία διοικητικής έρευνας – Δεν χωρεί – Παρατυπία – Μη συνεργάσιμη συμπεριφορά του ενδιαφερόμενου – Δεν ασκεί επιρροή
(Ρύθμιση σχετικά με την ασφάλιση κατά των κινδύνων ατυχήματος και επαγγελματικής ασθένειας, άρθρο 18· Κανόνες για θέματα προσωπικού της Ευρωπαϊκής Κεντρικής Τράπεζας, άρθρο 6.3.11, στοιχεία βʹ και γʹ)
(βλ. σκέψεις 75, 76, 83)
4.
Υπάλληλοι – Υπάλληλοι της Ευρωπαϊκής Κεντρικής Τράπεζας – Κοινωνική ασφάλιση – Ασφάλιση κατά ατυχημάτων και επαγγελματικών νόσων – Προσδιορισμός της επαγγελματικής αιτίας της ασθένειας – Διαδικασία – Διαδικασία διοικητικής έρευνας – Δεν χωρεί – Υποχρέωση του ενδιαφερομένου να υποβληθεί σε ιατρική εξέταση προκειμένου να εξακριβωθεί η επαγγελματική αιτία της ασθένειας – Δεν υφίσταται
(Κανόνες για θέματα προσωπικού της Ευρωπαϊκής Κεντρικής Τράπεζας, άρθρο 6.3.11, στοιχείο γʹ)
(βλ. σκέψη 80)
5.
Υπάλληλοι – Υπάλληλοι της Ευρωπαϊκής Κεντρικής Τράπεζας – Κοινωνική ασφάλιση – Ασφάλιση κατά ατυχημάτων και επαγγελματικών νόσων – Προσδιορισμός της επαγγελματικής αιτίας της ασθένειας – Διαδικασία – Διαδικασία διοικητικής έρευνας – Αντικείμενο
(Κανόνες για θέματα προσωπικού της Ευρωπαϊκής Κεντρικής Τράπεζας, άρθρο 6.3.11, στοιχείο βʹ)
(βλ. σκέψη 84)
Αντικείμενο
Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση της από 23 Ιουλίου 2014 απόφασης της ΕΚΤ με την οποία περατώθηκε η διαδικασία αναγνώρισης επαγγελματικής ασθένειας της προσφεύγουσας-ενάγουσας και, αφετέρου, την αποκατάσταση της υλικής ζημίας και της ηθικής βλάβης που φέρεται να υπέστη η προσφεύγουσα-ενάγουσα συνεπεία της απόφασης αυτής.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Κεντρικής Τράπεζας (ΕΚΤ) της 23ης Ιουλίου 2014 με την οποία περατώθηκε η διαδικασία αναγνώρισης επαγγελματικής ασθένειας της BZ.
2)
Απορρίπτει την προσφυγή-αγωγή κατά τα λοιπά.
3)
Καταδικάζει την ΕΚΤ στα δικαστικά έξοδα.